Татяна Бек
На дъжда опрощавам греха!…

Превод от руски: Светлозар Жеков, 2007

chitanka.info

На дъжда опрощавам греха!

Есента днес ще види отвънка

как показва се, расне в мъха

рижо-перлена малка припънка.

И сама

                на балкона ръждив

ще прозра аз в мъглицата синя:

този бор, този свят уродлив

е красив като детска картина.

Щом е тъй —

                вече край, суета!

Край на хленч и на мрачни идеи!

Аз живея,

                старея, раста,

от горчива любов хубавея!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.